open-index/open-wikipedia-markdown huggingface dataset:
Rolv A. Amdal

**Rolv Asbjørn Amdal** (født 17. oktober 1946 i Overhalla i Trøndelag) er en norsk redaktør.

Han startet som stortingsreporter i daværende Arbeiderbladet (nå Dagsavisen) i 1974 og senere ved Arbeidernes Pressekontor.
Flercellet organisme

**Flercellet organisme** refererer til organismer som består av flere celler og der cellene er differensiert (til forskjell fra koloniorganismer). Flercellete organismer finnes innen flere av livets riker:

* Planteriket (de fleste artene)
* Dyreriket (alle arter)
* Soppriket (de fleste artene)
* Protistriket (noen arter)
David Morse

**David Morse** er navnet til flere personer:

* David A. Morse, tidligere Director-General av International Labour Organization
* David Morse (skuespiller), amerikansk skuespiller
* David Morse (politiker), politiker i Nova Scotia i Canada
* David Shannon Morse, en av grunnleggerne av Amiga Corporation
Alwin Schockemöhle

**Alwin Schockemöhle** (født 29. mai 1937 i Meppen), tysk rytter som deltok i de olympiske leker 1960 i Roma, 1968 i Mexico by og 1972.

Schockemöhle ble olympisk mester i hestesport under Sommer-OL 1960 i Roma. Med hesten «Ferdl» var han med på det tyske laget som vant lagkonkurransen i sprangridning foran USA og Italia. De andre på laget var Fritz Thiedemann på «Meteor» og Hans Günter Winkler på «Halla».

Seksten år senere, under Sommer-OL 1976 i Montréal, vant han sin andre olympiske gullmedalje. Med hesten «Warwick Rex» vant han den individuelle konkurransen i sprangridning foran canadiske Michel Vaillancourt på «Branch County» og François Mathy på «Gai Luron» fra Belgia. I lagkonkurransen kom det tyske laget på andreplass bak Frankrike. Det tyske laget besto av Hans Günter Winkler på «Torphy», Paul Schockemöhle
på «Agent», Alwin Schockemöhle på «Warwick Rex» og Sönke Sönksen på «Kwepe».

## OL-medaljer
* 1960  Roma -  **Gull** i hestesport, sprangridning lag  Tyskland
* 1976  Montréal -  **Gull** i hestesport, sprangridning  Vest-Tyskland
* 1976  Montréal -  Sølv i hestesport, sprangridning lag  Vest-Tyskland
* 1968  München -  Bronse i hestesport, sprangridning lag  Vest-Tyskland

## Referanser


## Eksterne lenker
*
Christine av Diez

**Christine av Diez** (Dietz) (født 22. august 1571 i Siegen, død 1638 i Benfeld) var den yngste datteren til fyrstinne Anna av Sachsen. 

## Liv og virke
### Bakgrunn
Med hensyn til farskapet er det to muligheter. Enten Vilhelm I av Oranien - prinsesse Annes ektemann – men han anerkjente ikke datteren som sin egen. Han ønsket i øvrig å skilles fra Anne under påstand om utroskap. Eller Annas advokat Jan Rubens, som hun hadde en affære med. I så fall var Christine halvsøster til maleren Peter Paul Rubens, som var Jans sønn med Maria Pypelinckx. 

Christine ble etter affæren med Rubens sendt med Anna til slottet Belstein. Her utartet morens oppførsel; hun hallusinerte og hadde voldelige utbrudd, slik at Christine etter noen år ble tatt fra henne. Hun vokste heretter opp i Dillenburg sammen med sine halvsøsken hos Vilhelms mor – grevinne Juliana av Stolberg – samt hos Vilhelms bror Johann VI av Nassau-Dillenburg.

Christine ble utdannet ved *Collegium virginum nobilium*, det tidligere premonstratenserkloster i Keppel ved Hilchenbach-Allenbach.  Etter reformasjonen var klosteret blitt omdannet til en stiftelse for adelige jomfruer, under beskyttelse av grevehuset Nassau-Siegenauer. 

### Giftemål
Den 10. desember 1597 giftet hun seg med  Johann Wilhelm von Welschenengst-Bernkott, borggreve og kommandant i Dillenburg, herre til Isenburg og Gutsherr, med store besittelser i Neuwied og Andernach. Bryllupet ble arrangert av onkel Johann, som sørget for Christine på samme måte som for hennes søsken. Heretter mottok hun herrskapet Dietz.

Paret fikk tre barn sammen; Hans Heinrich, Anna Elisabeth og Katharina av Welschenengst-Bernkott. 

I slutten av 1637 eller begynnelsen av 1638, døde Christine hos sin eldste datter i Bernfeld/Elsass.

## Referanser
Manfred Rulffs

**Manfred Rulffs** (født 6. mars 1935 i Kiel, død 15. januar 2007 i Ratzeburg) var en tysk roer som deltok i de olympiske leker 1960 i Roma.

Rulffs ble olympisk mester i roing under Sommer-OL 1960 i Roma. Han var med på den tyske åtteren som vant konkurransen foran Canada og Tsjekkoslovakia. Mannskapet på den tyske båten var roerne; Rulffs, Hans Lenk, Klaus Bittner, Karl-Heinz Hopp, Moritz von Groddeck, Kraft Schepke, Frank Schepke, Walter Schröder og Willi Padge som var styrmann

## OL-medaljer
* 1960  Roma -  **Gull** i roing, åtter  Tyskland

## Referanser


## Eksterne lenker
*
Majorstuen (andre betydninger)

**Majorstuen** kan vise til følgende:

;Geografi
* Majorstuen, et strøk i bydel Frogner vest i Oslo	

;Bygninger og samfunnsfunksjoner
* Bydel Uranienborg-Majorstuen, en tidligere administrativ enhet i Oslo i henhold til den bydelsinndelingen som gjaldt i perioden 1988–2003
* Majorstuen kirke, en langkirke fra 1926 beliggende på Majorstuen i bydel Frogner i Oslo
* Majorstuen politistasjon, er en politistasjon som dekker Oslo vest, beliggende på Majorstuen i bydel Frogner i Oslo
* Majorstuen skole, er en barne- og ungdomsskole på Majorstuen i bydel Frogner i Oslo
* Majorstuen stasjon, er den siste felles stasjon for alle t-banelinjer på vestlig side av Oslo og ligger på baksiden av Majorstuhuset på Majorstuen i Bydel Frogner

;Musikk
* Majorstuen (band), folkemusikkgruppe
* Majorstuen (album), debutalbum til folkemusikkgruppen Majorstuen
* Majorstuen Fiddlers Company, platelabelet opprettet av folkemusikkgruppen Majorstuen
David Lloyd Johnston

**David Lloyd Johnston** (født 28. juni 1941 i Sudbury i Ontario) er en canadisk jurist og universitetsprofessor. Han overtok 2. oktober 2010 posten som Canadas generalguvernør etter Michaëlle Jean. Johnston var den 28. i rekken av generalguvernører. Han ble 2. oktober 2017 etterfulgt som generalguvernører av Julie Payette.

## Liv og virke
Johnston er utdannet ved Queen's University i Kingston i Canada, University of Cambridge i Storbritannia og Harvard University i USA. Han har en lang karriere som universitetsprofessor i rettsvitenskap og som universitetsleder ved canadiske universiteter. Karriere begynte i 1966 ved Queen's University. To år etter flyttet han til University of Toronto. I 1974 ble han dekan ved det juridiske fakultet ved University of Western Ontario, der han var til 1979. Johnston ble da *Principal* og visekansler ved McGill University. I 1994 vendte han tilbake til stillingen som professor i juss samme sted, før han i 1999 overtok stillingen som president ved University of Waterloo. Han har også sittet i *Board of Overseers* ved Harvard-universitetet og var den første utlending som ble styreleder i dette.

Johnston er følgesvenn av Order of Canada og er æresdoktor ved en rekke universiteter.

## Referanser
Buggegården

**Buggegården** (**Kirkestredet 6**) er en eldre trebygning ved Skottebrygga, Larvik. I perioden 1833–1848 var det barndomshjemmet til språkforskeren og folkloristen Sophus Bugge (1833–1907). Fra slutten av 1700-tallet hadde Bugges farfar og far trelasthandel på eiendommen.

I 1860-årene var bygningen også barndomshjem for Egil Hartmann og hans søster, forfatteren og journalisten Edle Hartmann. Fra 1875 var det pikeskole der, hvor bestyreren Vilh. Sommerfelt også hadde bolig.

Larvik bibliotek holdt først til i en bakgårdsbygning til Kirkestredet 6 fra 1903 til 1921. Etter den andre verdenskrig har den rommet kontorer for skoletannlege, parkvesen, kirkene og på 2000-tallet Boligtjenesten for funksjonshemmede.

## Kilder
*Nyhus, Per: *Larvik A-Å*, s. 300
Klaus Bittner

**Klaus Bittner** (født 23. oktober 1938 i Görlitz), tysk roer som deltok i de olympiske leker 1960 i Roma og 1964 i Tokyo.

Bittner ble olympisk mester i roing under Sommer-OL 1960 i Roma. Han var med på den tyske åtteren som vant konkurransen foran Sveits og Frankrike. Mannskapet var roerne; Bittner, Hans Lenk, Karl-Heinz Hopp, Moritz von Groddeck, Kraft Schepke, Frank Schepke, Walter Schröder, Manfred Rulffs og Willi Padge som var styrmann

Fire år senere, under Sommer-OL 1964 i Tokyo, vant han sin andre olympiske medalje i roing, sølv i åtter.

## OL-medaljer
* 1960  Roma -  **Gull** i roing, åtter  Tyskland 
* 1964  Tokyo -  Sølv i roing, åtter  Tyskland

## Referanser


## Eksterne lenker
*
Yoon Jeung-hyun

**Yoon Jeung-hyun** (født 19. september 1946 i Masan, Sør-Gyeongsang) er en sørkoreansk statstjenestemann og politiker. For tiden er han sørkoreansk minister i Departementet for strategi og finans. 

Han er uteksaminert fra Seoul National University og tiltrådte som strategi og finansminister 10. februar 2009. Han var fungerende statsminister i landet, etter at Chung Un-chan trakk seg fra posten 10. august 2010, etter sommerens dårlige lokalvalg for regjeringspartiet.

## Eksterne lenker
* Biografi
Hamlet (film fra 1948)

***Hamlet*** er en britisk dramafilm fra 1948 basert på Shakespeares klassiske drama med samme tittel. Den er regissert og produsert av Laurence Olivier. Olivier bekler også hovedrollen som Hamlet, mens andre sentrale roller spilles av Basil Sydney, Eileen Herlie og Jean Simmons. Filmen ble belønnet med fire Oscar, inkluderte for Beste film. Den ble også belønnet med «Gran Premio Internazionale» ved Filmfestivalen i Venezia.

*Hamlet* er blitt beskrevet som den mest legendariske filmatiseringen av det klassiske stykket til William Shakespeare. *Hamlet* var den første britiske filmen som fikk Oscar for beste film.

## Handling
Hovedrollen i Hamlet er prins Hamlet av Danmark, sønn av den nylig avdøde kong Hamlet. Etter dødsfallet går kongens bror Claudius hen og ekter den døde kongens enke Gjertrud (og prins Hamlets mor).

Filmen følger den generelle historien i stykket, men kutter nesten halvparten av dialogen, og inkluderer en fortellerstemme som representerer Hamlets grunnleggende problem som ubesluttsomhet.

## Om filmen
;Filmkritikerne
*Hamlet* har fått så mye som 91 % på Rotten Tomatoes.

Den ble godt mottatt av VG anmelder, som i 1948 skrev: «*Hamlet er en av de skjønneste filmer som er laget i England, kultivert i fotografering, spill og tale og av form annerledes enn «Henrik V». Olivier — som naturligvis selv spiller hovedrollen — er både produsent og instruktør, og han har i planleggingen av filmen lagt vekt på å stramme inn handlingen, klarlegge den vidløftige intrigen og skape spenning mellom de mange monologene. Dette har han greid, og det er imponerende
at han allikevel bevarer skuespillets eiendommelige, litt langsomme rytme*».*

Journalist [[Sven Egil Omdal]] beskrev den i 2010 på følgende måte: «*To see or not to see? Definitivt det første. Laurence Olivier, som også regisserte, satte en standard for hvordan den hevngjerrige danske prinsen skal spilles''».

## Rollebesetning

## Priser

## Referanser


## Eksterne lenker
*
Wendy Moniz

**Wendy Moniz** (født 19. januar 1969 i Kansas City i Missouri) er en amerikansk skuespiller, mest kjent for sin rolle som *Dina Marler* i såpeoperaen Guiding Light (1995-1999, 2002) og som karakteren Rachel McCabe i TV-dramaseriene Nash Bridges (2000–2001) og The Guardian (2001–2004). Hun hadde også flere tilbakevendende gjesteroller i serien Battery Park.

Wendy Moniz har vært nominert to ganger for Soap Opera Digest Award for hennes arbeid i serien Guiding Light. Hun giftet seg med David Birsner i 1991, men paret skilte seg igjen uten problemer i 1996. Siden 28. oktober 2000 har hun vært gift med sin tidligere medstjerne fra Guiding Light, Frank Grillo som også er av portugisisk herkomst i likhet med Wendy Moniz. Paret fikk to gutter sammen, Liam (født i august 2004) og Rio Joseph Grillo (født 25. januar 2008).

## Referanser


## Eksterne lenker
*
Dark Moor

**Dark Moor** er et power metal-band fra Madrid i Spania. Bandet ble startet i 1993, men ga ikke ut sitt første album, *Shadowland*, før sommeren 1999. I 2003 forlot tre medlemmer det opprinnelige bandet, og dannet gruppa Dreamaker.

## Medlemmer
*Alfred Romeo – Vokal
*Enrik Garcia  – Gitar
*Mario Garcia – Bass
*Roberto Cappa – Trommer

## Album
*1999: *Shadowland*
*2000: *The Hall of the Olden Dreams*
*2002: *The Gates of Oblivion*
*2003: *Dark Moor*
*2005: *Beyond the Sea*
*2007: *Tarot*
*2009: *Autumnal*
*2010: *Ancestral Romance*
*2013: *Ars Musica*

## Singler/Videografi
* *The Fall of Melnibone* (2001)
* *From Hell* (2003)
* *Before The Duel* (2005)
* *The Chariot* (2007)
* *Wheel Of Fortune* (2007)
* *On The Hill Of Dreams* (2009)
* *Love From The Stone* (2010)
* *The Road Again* (2013)

## Eksterne lenker
* 
*
Generalguvernør

**Generalguvernør** er en betegnelse for den fremste tjenestemann i et territorium. 

Betegnelsen ble tidligere brukt i britiske kolonier. Den benyttes fortsatt om kronens øverste representant i samvelderikene, landene som deler statsoverhode med Storbritannia. I disse landene utøver generalguvernøren monarkens fullmakter og plikter som statsoverhode.

Tittelen er historisk også benyttet i Sverige, der den første generalguvernør over Finland ble utpekt i 1594. Det ble også utnevnt generalguvernører i andre svenske besittelser, Estland, Livland og Pommern. Tidvis kunne tittelen også benyttes i det egentlige Sverige. I Finland ble tittelen videreført etter at landet ble avstått til Russland. I 1814 var Hans Henrik von Essen tiltenkt rollen som generalguvernør i Norge, men ble i stedet formelt kalt stattholder.

Betegnelsen generalguvernør er også benyttet for den øverste administrative og eller militære leder for belgiske, danske, franske, nederlandske, portugisiske og spanske kolonier. 

Etter at USA overtok Filippinene fra Spania i 1898 ble landet i årene 1905 til 1935 styrt av en generalguvernør. Japans øverste leder på Taiwan fra 1895 til 1945 og i Korea fra 1910 til 1945 var også generalguvernør. Etter at Tyskland okkuperte deler av Polen i 1939 ble Generalguvernementet etablert, med en generalguvernør i spissen. 

## Referanser
Havperlemuslinger

* *[[Pinctada albina]]*
* *[[Pinctada fucata]]*
* *[[Pinctada margaritifera]]*
* *[[Pinctada maxima]]*
* *[[Pinctada radiata]]*

**Havperlemuslinger** er en gruppe med perlebærende muslinger.

## Eksterne lenker
*
Perlemusling

**Perlemusling** eller **perlebærende musling** er et ikke-systematisk beskrivende begrep som omfatter alle arter av muslinger (Bivalvia) som danner (bærer) perler. Begrepet må ikke forveksles med den systematiske gruppen kalt perlemuslinger, som egentlig heter havperlemuslinger (*Pinctada*), men også benevnes som perleøsters.

Perler dannes av perlemor, en kalkdannelse som muslinger produserer på innsiden av skallene. Perlen dannes når et lite fremmedlegeme (sandkorn eller lignende) trenger inn mellom skallene og irriterer muslingen. Som en reaksjon på irritasjonen kaplser muslingen inn fremmedlegemet i perlemor, med perledannelse som følge.

Siden mange muslinger har denne egenskapen kan begrepet være litt forvirrende, fordi det peker til flere ulike grupper av muslinger. Havperlemuslinger er ei slik gruppe, med tilhold i saltvann. Gruppen er også kjent som perleøsters og hevdes å danne de mest verdifulle perlene. Den er imidlertid ikke den eneste. Elveperlemuslinger (Margaritiferidae) er ei anne slik gruppe, med tilhold i rennende ferskvann. I så måte er elvemusling (*Margaritifera margaritifera*), som er ganske tallrik i Norge, en god perlemusling. Det finnes dessuten mange flere slike grupper av muslinger som kan produsere perler.

## Referanser
Gunvor Helander

**Gunvor Helander** (født 12. april 1941) er en finsk kirkemusiker og misjonær. Hun har vært musikksekretær i Finska Missionssällskapet før hun byttet jobb og tok et lengre utenlandsoppdrag for det samme misjonsselskapet. Hun var også medlem av salmebokkomiteen som arbeidet fram en ny salmebok i Finland i 1986. I Norge er hun representert med en salme hun har oversatt i *[[Salmer 1997]]*.

## Referanser


## Eksterne lenker
* Kyrkomusikernas roll i 1900-talets psalmboksrevisioner
En amerikaner i Paris (film)

***En amerikaner i Paris*** (originaltittel: *An American in Paris*) er en amerikansk romantisk filmmusikal fra 1951 regissert av Vincente Minnelli. Hovedrollene spilles av Gene Kelly, Leslie Caron og Oscar Levant. Filmen er inspirert av George Gershwins musikalske verk med samme tittel fra 1928. Filmen ble belønnet med seks Oscar, inkludert for Beste film, og en Golden Globe.

*En amerikaner i Paris* regnes som en av de mest populære filmmusikalene, og det amerikanske filminstituttet (AFI) har kåret filmen til tidenes 9. beste filmmusikal fra USA.

## Handling
Romantisk fortelling om en amerikansk krigsveteran (Gene Kelly) fra andre verdenskrig som nå har slått seg ned som maler i Paris. Filmen handler i hovedsak om den romansen han innleder med en ung kvinne (Leslie Caron).

## Om filmen
I filmen benyttes flere av Gershwins beste sanger, blant annet *I Got Rythm* og *Embraceable You*. Orkesterstykket av Gershwin som har gitt filmen navn benyttes i finalen til en stort anlagt dansesekvens inspirert av verkene til en rekke berømte malere.

;Filmkritikerne
*En amerikaner i Paris* har fått så mye som 98% på Rotten Tomatoes.

Journalist Sven Egil Omdal beskrev den i 2010 på følgende måte: «*Amerikanernes hjelpeløse forelskelse i alt som er Paris, gjør denne filmen til en sammenhengende turistplakat. Flotte, falske Montmartrescener, men det eneste minneverdige er Gershwins musikk*».

I 1993 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

;Publikum
Filmen innbrakte $8 millioner på verdensbasis, hvorav $4,5 millioner i USA. Filmens produksjonsbudsjett var på $2,7 millioner.

## Rollebesetning
* Gene Kelly – *Jerry Mulligan*
* Leslie Caron – *Lise Bouvier*
* Oscar Levant – *Adam Cook*
* Georges Guétary – *Henri "Hank" Baurel*
* Nina Foch – *Milo Roberts*

## Priser
Filmen ble belønnet med seks Oscar (beste film, beste manus, beste foto, beste kostyme, beste kulisser og beste musikk) og en Golden Globe (beste musikal). Den ble også belønnet med en pris fra Writers Guild of America.

## Referanser


## Eksterne lenker
* 
* 
* Combustible Celluloid's review of ''An American in Paris''
Random House

**Random House** er verdens største engelskspråklige forlag. Det har siden 1998 vært eid av det tyske mediekonsernet Bertelsmann og har blitt et paraplyvaremerke for Bertelsmanns bokproduksjon. Random House har også en avdeling for filmproduksjon, Random House Films, og utvikler en avdeling som er ansvarlig å skape innhold for interaktiv media som videospill, sosiale nettverk på internett, mobile plattformer, på trykk og på film. Den første filmen som ble utgitt av Random House Films var *[[One Day (film)|One Day]]* (august 2011) med Anne Hathaway og Jim Sturgess i hovedrollene.

Forlaget historie går tilbake til 1927 da det ble grunnlagt av amerikanerne Bennett Cerf og Donald Klopfer.

## Referanser


## Eksterne lenker
*
Razgrad oblast

**Razgrad oblast** (tyrkisk: *Razgrad ili*) er en forvaltningsenhet nordøst i Bulgaria. Oblasten er en del av landskapet Ludogorie. Byen Razgrad er oblastens administrasjonssenter. 

## Befolkning
Ved folketellingen i 2001 hadde oblasten 152 417 innbyggere, hvorav 47,2 % oppga å være tyrkere, 44 % bulgarere og 5,7 % sigøynere. Oblasten er et av de sterkeste islamske sentrene i Bulgaria; 53,7 % oppga å være muslimske og 43,2 % kristne.

## Inndeling
Razgrad oblast er delt i sju kommuner (opstina, bulgarsk: община) som igjen består av seks byer og 96 landsbyer. 

### Byer

## Severdigheter
Den trakiske graven i Sveshtari ligger innenfor oblastens grenser. Graven har vært på UNESCOs liste over verdensarven siden 1985.

## Eksterne lenker
* Guide Bulgaria
*  Razgrad news
* Oblastens offisielle hjemmeside
Random House Tower

**Random House Tower** er en skyskraper i New York City. Den er på 52 etasjer og består av hovedkvarteret til forlaget Random House samt luksusleiligheter. Bygningen sto ferdig i 2003, og er 208 meter høy &ndash; den 44. høyeste bygningen i New York. Den kostet 300 millioner dollar å bygge. Bygningen er tegnet av arkitektfirmaet Skidmore, Owings and Merrill.
USA under Sommer-OL 1960

**USA under Sommer-OL 1960**. Flere sportsutøvere fra USA deltok i flere sporter under Sommer-OL 1960 i Roma. USA ble nest beste nasjon med trettifire gull-, tjueen sølv- og seksten bronsemedaljer. Friidrettsutøveren Rafer Johnson var landets flaggbærer under åpningsseremonien.

## Medaljer

## Medaljevinnerne
Didrick Gercken

**Didrick Gercken** (også Didrik, Diedrich som han selv underskrev seg med), født 1692, død 1748, var en tysk-dansk billedhugger, født i Bremen, og trolig utdannet i farbroren Andreas Gerckens den eldres verksted. 

## Biografi

Han anses for å være sønn av stenhugger Wölthe Gercken og hustru Gesche Jünglings. Enkelte kilder anfører dog at han er sønn av en Dirich Gercken.

Han arbeidet som billedhugger i Tyskland før han omkring 1713 kom til København for å arbeide i sin farbrors verksted i Nye Kongensgade. Her hadde Andreas bodd siden 1704 og her kom Didrick til å bo til sin død i 1748.  

Det finnes ingen etterretninger om, at han har reist i andre land i Europa, men han har hatt kjennskap til både Lorenzo Bernini og Michelangelos kunst. Ved farbrorens død i 1717 har han vært en erfaren billedhugger, hvor han har utført det meste av arbeidet på Christian V og dronning Charlotte Amalies sarkofager.

20. november 1717 ble Didrick kongelig hoff-billed- og stenhugger etter sin farbror. Som onkelen var han også reformert, hvilket Charlotte Amalie også var. Det er mulig, at det var henne som ansporet Andreas Gercken den eldre til å søke hen til Danmark. Andre reformerte som nøt den frihet og beskyttelse som dronningen kunne tilby, var bl.a. arkitekten Christoph Marselis og Wilhelm Friederich von Platen.    

26. august 1721 gifter Didrick seg med Margrethe Eleonora Wilcken. Hun dør i 1740, og begravelsen er registrert i Nikolaj kirkes regnskaper. Det har vært tre barn i ekteskapet, hvorav man kjenner navnet på to: Mette Dorothea som i 1739 ble gift med hoffmedaljør Georg Wilhelm Wahl, og Margrethe Eleonora som i 1749 blir gift med stenhugger Theodor Gerkcen fra Bremen.   

Didrick utførte en lang rekke dekorative, arkitektoniske utsmykninger av danske slott, i overgangen mellom stilartene barokk og rokokko. Sammen med Just Wiedewelt, utførte han alteret i Garnisons kirke i København i 1724, og alteret i Københavns slottskapell, som i 1732 ble flyttet til Helligaandskirken. På begynnelsen av 1740-tallet, arbeidet han med Garnisons Kirke i Christiania. Han tilvirket også Frederik IVs og dronning Louises sarkofager i Roskilde domkirke, under Thuras ledelse. Han hadde en stor produksjon bak seg, hvorav mange dessverre er gått tapt.

Billedhuggeren Johannes Wiedewelt var Didricks elev.

## Referanser


## Litteratur
* Erlandsen, Hanne og Kryger, Karin: *Kongen & hofbilledhuggeren. Frederik 4. & Didrick Gercken*, Slots' og Ejendomsstyrelsen, 2007

## Eksterne lenker
* Den store Danske om Didrick Gercken
World Student Christian Federation

**World Student Christian Federation** (Ofte forkortet **WSCF**) er en internasjonal kristen studentbevegelse stiftet i 1895. Organisasjonen er representert i Norge gjennom Norges kristelige studentforbund.

## Referanser


## Eksterne lenker
*
Reinhold Timm

**Reinhold Timm** (død 12. januar 1639) var en dansk kunstmaler og en av de første danskfødte kunstnere som arbeidet i et stort format med store komposisjoner. Han arbeidet som tegnelærer ved Sorø Akademi. 

Timm ble engasjert av Christian IV til å være med på utsmykkingen av den store salen på Rosenborg slott i perioden 1619&ndash;1631. Bevarte regnskaper viser at han leverte syv eller åtte bilder til salen.

Han malte også kongens syn på Rothenburg; kongen hadde hatt en drøm hvor han så for seg den lidende Kristus.  

## Verker - utvalg
* «Et billedhuggerværksted», olje på lerret
* «Unge mænd brydes på en bro. Allegori»
*«Christian IVs musikanter»

## Referanser


## Eksterne lenker
*
Herfra til evigheten

***Herfra til evigheten*** (originaltittel: *From Here to Eternity*) er en amerikansk romantisk drama- og krigsfilm fra 1953 regissert av Fred Zinnemann. Hovedrollene spilles av Burt Lancaster, Montgomery Clift og Deborah Kerr, mens andre sentrale roller spilles av Frank Sinatra og Donna Reed. Filmen er basert på James Jones' omstridte roman med samme tittel fra 1951. Filmen tar utgangspunkt i livet til noen soldater som er stasjonert på Hawaii like før og under angrepet på Pearl Harbor.

Den ble belønnet med åtte Oscar, inkludert for Beste film, og to Golden Globe.

## Handling
Handlingen er lagt til Hawaii i 1941. På en militærbase ved Pearl Harbor er det tilsynelatende fredelige tilstander, men under overflaten koker det. Menig Prewitt (Montgomery Clift), som var bokser før han ble soldat, blir manipulert og presset av sine likemenn og overordnede til å delta i en bokseturnering. Hans venn Maggio (Frank Sinatra) prøver å hjelpe ham, men har samtidig sine egne problemer å kjempe med. Sersjant Milton Warden (Burt Lancaster) innleder et forhold til Karen (Deborah Kerr), som er gift med en kaptein som er sersjant Wardens overordnede. Miljøet preges av maktmisbruk og forbudt kjærlighet, urettferdighet og grusomhet, feighet og mot. Stormen av menneskelige følelser kulminerer i et eksplosivt klimaks med det blodige angrepet på Pearl Harbor.

## Om filmen
Filmen har fått 92 % på Rotten Tomatoes. ''VGs'' anmelder gav den terningkast fem, og skrev blant annet at: «*Den er ypperlig regissert og fotografert, og spillet er førsteklasses over hele linjen. Fremst står Montgomery Clift. Alt i alt en god film med et stoff som ingen voksne mennesker har vondt av å se, selv om det er frastøtende*». Journalist Sven Egil Omdal beskrev den i 2010 på følgende måte: «*Huskes mest av alt for en av filmhistoriens sterkeste referanser: scenen hvor Burt Lancaster og Deborah Kerr begår ekteskapsbrudd i vannkanten*».

I 2002 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

Filmen innbrakte hele 30 millioner dollar i USA. Produksjonskostnadene var på 1,65 millioner dollar.

Filmen ble i sin helhet innspilt på øya Wahiawa i Hawaii.

## Rollebesetning

## Priser
Filmen ble belønnet med åtte Oscar (beste film, beste regissør, beste manus, beste mannlige birolle, beste kvinnelige birolle, beste foto, beste klipp og beste lyd)  og to Golden Globe (beste regissør og beste mannlige birolle). Den vant en spesialpris ved Filmfestivalen i Cannes og ble også belønnet med en pris fra både Directors Guild of America og Writers Guild of America. Den ble i tillegg belønnet med tre priser ved New York Film Critics Circle Awards (beste film, regi og mannlige hovedrolle).

## Referanser


## Eksterne lenker
*
Johanna Bugge Berge

**Johanna Bugge Berge** (født 1874 i Kristiania, død 1961 i Skien) var en norsk bokillustratør og kunstmaler.

Hun var datter av professor Sophus Bugge og hustru Karen Sophie Schreiner (25. april 1835 – 3. januar 1897). Hennes bror var professor Alexander Bugge. Hun vokste opp i Josefines gate i Homansbyen i Kristiania.

I 1908, året etter farens død, giftet Johanna seg med folkloristen Rikard Berge. Hun laget blant annet bokillustrasjoner for sin manns bøker, bl.a.: *Norske eventyr og sagn* (1909), *Norskt bondeliv i segn og sogu* (1910), *Norske folkevisur* (1911) og *Norske eventyr og sagn*. *Anden samling* (1913), med motiver fra norsk folkekunst.

Johanna Berge samlet også selv ballader i Telemark. Flere av hennes originaloppskrifter finnes bevart ved Telemark Museum.

## Referanser


## Litteratur

* *Sømkunst i norske bygder*. 16 plancher – 45 mønstre. Kristiania 1918.
*Eirik Kristoffersen, *[https://scandinavianacademicpress.no/boker/kampen-om-folkeminnesamlingen Kampen om folkeminnesamlingen: Da folkeminnene ble et forskningsfelt og "folket" krevde dem tilbake] *, Scandianvian Academic Press, Oslo 2017. ISBN 9788230402054
*Ida Tolgensbakk og Eirik Kristoffersen, "Johanna Bugge Berge presentert av Ida Tolgensbakk og Eirik Kristoffersen". *Folkeminner*, *tidsskrift for Norsk Folkeminnelag*. Vol. 67.
High Hopes in Low Places (album)

***High Hopes in Low Places*** er det syvende albumet fra det tyske bandet End of Green. 

Albumet ble utgitt av Silverdust Records i august 2010. Den begrensede utgaven av albumet inneholder en bonus-CD med ti gamle sanger.

## Sporliste
# «Blackened Eyes» – 3:47
# «Goodnight Insomnia» – 3:29
# «Carpathian Gravedancer» – 6:16
# «Under the Sway» – 4:38
# «Tie Me a Rope... While You're Calling My Name» – 5:14
# «High Hopes in Low Places» – 4:25
# «An Awful Day» – 4:07
# «Saviour» – 4:31
# «Slaves» – 2:38
# «Starlight» – 4:18
### Bonus-CD (Gamle sanger 1996 – 2003)
# «Demons» – 4:22
# «Dying in Moments» – 4:26
# «Tragedy Insane» – 3:40
# «Death in Veins» – 6:09
# «My Friend» – 4:28
# «Nice Day to Die» – 3:37
# «Godsick» – 3:30
# «Highway 69» – 3:25
# «Everywhere» – 3:28
# «I Hate» – 11:06

* Produsert av Corni Bartells i Weltraum Studios, München

## Eksterne lenker
*
Vilhelmine Ernestine

**Vilhelmine Ernestine av Danmark og Norge** (født 1650, død 1706) var en dansk-norsk prinsesse og kurfyrstinne av Pfalz, datter av Frederik III og dronning Sophie Amalie.

Hun ble forlovet med kurprins Carl av Pfalz 31. mars 1671 på Sophie Amalienborg i København, og paret giftet seg i Heidelberg den 20. september 1671. Carl (II), som var sterk tilhenger av kalvinismen, hadde blitt tvunget til å gifte seg med henne mot sin vilje, og hennes forsiktige væremåte desangående økte avstanden mellom dem. Han syslet derfor med planer om oppløsning av ekteskapet.  

## Kurfyrstinne
28. august 1680 arvet de titlene *[[kurfyrste]] og kurfyrstinne av Pfalz*. Kurfyrsten døde den 26. mai 1685, og Vilhelmine Ernestine kom til å overleve ham med mere enn 20 år. Paret fikk ingen barn.

Vilhelmine tilbrakte sine siste år sammen med søsteren Anna Sophie av Danmark på slottet Lichtenburg i Sachsen. I 1811 ble deres gravmæler oppført i det fyrstelige gravkapellet i Freiberg domkirke.  

## Referanser


## Eksterne lenker
* Dansk biografisk Lexikon om Vilhelmine Ernestine
Marty

***Marty*** er en amerikansk romantisk dramafilm fra 1955 regissert av Delbert Mann. Filmen handler Marty, en godmodig, men sosialt klosset mann i midten av 30-årene som sliter med å finne seg en kone. Hovedrollen som Marty spilles av Ernest Borgnine, mens Betsy Blair spiller en sentral birolle. *Marty* var basert på et fjernsynsteater fra 1953, skrevet av Paddy Chayefsky. Filmen ble belønnet med fire Oscar, inkludert for Beste film, samt en Golden Globe og to BAFTA. Den ble også tildelt Gullpalmen ved Filmfestivalen i Cannes.

## Handling
Marty Piletti er en litt overvektig slakter på 34 år som bor sammen med sin mor i The Bronx. Marty er godmodig, men samtidig sosialt klosset og får stadig høre fra venner og familie at han burde finne seg en kone. Han er ikke uinteressert i kvinner, men er blitt motløs på grunn av en del uhell på kjærlighetsfronten, og har derfor begynt å slå seg til ro med ungkarstilværelsen. En dag treffer han imidlertid en kvinne som han trives med, men motarbeides både av sin mor og av sine venner som ikke har særlige høye tanker om henne.

## Om filmen
;Filmkritikerne
*Marty* har fått så mye som 100% på Rotten Tomatoes.

VGs anmelder gav den terningkast seks og skrev følgende: «*Enkel og grei film uten kompliserte tekniske effekter. Triumf som karakterskuespiller for bølle-typen Ernest Borgnine, som vanlig menneske med hverdagsproblemer*».

Journalist Sven Egil Omdal beskrev den i 2010 på følgende måte: «*En skikkelig hjertevarmer om den enkle mamboen Marty, som endelig finner kjærligheten, men så er hun ikke pen nok for de få kameratene han har. En enkel film, men proppfull av sjarm*».

I 1994 ble filmen funnet betydningsfull nok ("culturally, historically, or aesthetically significant") av USAs Library of Congress til å bli innlemmet i National Film Registry.

;Publikum
Den innbrakte $3 millioner i USA. Dens produksjonskostnader var på ca $340 000.

## Rollebesetning
* Ernest Borgnine: Marty Piletti
* Betsy Blair: Clara Snyder
* Esther Minciotti: Theresa Piletti
* Augusta Ciolli: Tante Catherine
* Joe Mantell: Angie
* Karen Steele: Virginia
* Jerry Paris: Tommy

## Priser
Filmen ble belønnet med fire Oscar (beste film, regissør, mannlige hovedrolle og manus), en Golden Globe (beste dramafilm) og to BAFTA (beste utenlandske mannlige og kvinnelige hovedrolle). Den vant Gullpalmen ved Filmfestivalen i Cannes. Andre priser inkluderer en fra Writers Guild of America, en fra Directors Guild of America, to fra National Board of Review, to fra New York Film Critics Circle Awards og Bodilprisen.

## Referanser


## Eksterne lenker
*
Etappene i Vuelta a España 2010

**Etappene i [[Vuelta a España 2010]]** 
__TOC__
## 1. etappe
**28. august 2010 — [[Sevilla]], 13 km ([[Lagtempo (sykling)|lagtempo]])**

## 2. etappe
**29. august 2010 — [[Alcalá de Guadaíra]] til [[Marbella]], 173,7 km**

## 3. etappe
**30. august 2010 — Marbella til [[Málaga]], 157,3 km**

## 4. etappe
**31. august 2010 — Málaga til [[Jaén]], 183,8 km**

## 5. etappe
**1. september 2010 — [[Guadix]] til [[Lorca]], 198,8 km**

## 6. etappe
**2. september 2010 — [[Caravaca de la Cruz]] til [[Murcia]], 151 km**

## 7. etappe
**3. september 2010 — Murcia til [[Orihuela]], 187,1 km**

## 8. etappe
**4. september 2010 — [[Villena]] til [[Xorret del Catí]], 190 km**

## 9. etappe
**5. september 2010 — [[Calp|Calpe]] til [[Alcoy (Spain)|Alcoy]], 187,7 km**

## 10. etappe
**7. september 2010 — [[Tarragona]] til [[Vilanova i la Geltrú]], 175,7 km**

## 11. etappe
**8. september 2010 — Vilanova i la Geltrú til [[Vallnord]] ([[Andorra]]), 208,4 km**

## 12. etappe
**9. september 2010 — [[Andorra la Vella]] ([[Andorra]]) til [[Lleida]], 172,5 km**

## 13. etappe
**10. september 2010 — [[Rincón de Soto]] til [[Burgos]], 196 km**

## 14. etappe
**11. september 2010 — Burgos til [[Peña Cabarga]], 178 km**

## 15. etappe
**12. september 2010 — [[Solares]] til [[Lagos de Covadonga]], 187,3 km**

## 16. etappe
**13. september 2010 — [[Gijón]] til [[Alto de Cotobello]], 181,4 km**

## 17. etappe
**15. september 2010 — [[Peñafiel]] ([[Temporitt]]), 46 km**

## 18. etappe
**16. september 2010 — [[Valladolid]] til [[Salamanca]], 148,9 km**

## 19. etappe
**17. september 2010 — [[Piedrahíta]] til [[Toledo, Spain|Toledo]], 231,2 km**

## 20. etappe
**18. september 2010 — [[San Martín de Valdeiglesias]] til [[Bola del Mundo]], 172,1 km**

## 21. etappe
**19. september 2010 — [[San Sebastián de los Reyes]] til [[Madrid]], 85 km**
Silke Spiegelburg

**Silke Spiegelburg** (født 17. mars 1986 i Georgsmarienhütte) er en tysk stavsprangutøver. Hun har deltatt i to OL, og har tre sølv i EM for Tyskland. Hun har også vunnet Diamond League tre ganger.

## Karriere
Spiegelburg ble ungdomsverdensmester i 2001, og junioreuropamester i 2003, og ble i en alder av 18 år kvalifisert til OL i Athen, der hun kom på 13.-plass.

I 2005 ble hun tysk mester og junioreuropamester, og tok den 26. august i Muenster juniorverdensrekorden fra Jelena Isinbajeva, da hun hoppet 4,48 meter.

I 2006 kom hun på åttendeplass under VM innendørs i Moskva, og ble tysk mester i stavsprang. Under EM i Göteborg ble hun nummer seks. I 2007 ble hun igjen tysk mester, men mislyktes i VM i Osaka i finalen på åpningshøyden.

11. juli 2008 satte hun ny personlig rekord med 4,70 på Golden League-stevnet i Roma. Kort tid etter ble hun tatt ut til OL i Beijing, der hun greide 4,65 meter, og havnet på 7.-plass. Ved avslutningen av 2008-sesongen vant hun IAAF World Athletics Final i Stuttgart, der hun igjen greide 4,70 meter.

I 2009 forbedret hun den tyske innendørsrekorden med fire centimeter til 4,75 meter, og tok med det sølv under innendørs-EM i Torino. I VM 2009 i Berlin endte hun på 4.-plass, og hoppet 4,65 meter, samme høyde som de to medaljevinnerne Monika Pyrek (Polen) og Chelsea Johnson (USA), men disse trengte færre forsøk.

Hun trenes av Leszek Klima og sin far Ansgar Spiegelburg. Hennes to brødre, Richard Spiegelburg og Christian Spiegelburg, er også dyktige stavsprangutøvere.

## Referanser


## Eksterne lenker
* 
*  Offisiell hjemmeside
*  Profil på Leichtathletik.de 
*  Profil på European Athletics
Frederikke Amalie

**Frederikke Amalie av Danmark og Norge**, prinsesse og hertuginne (født 11. april 1649 på Duborg Slot i Flensborg i hertugdømmet Slesvig, død 30. oktober 1704 i Kiel), var den andre datteren til kong Frederik III og dronning Sophie Amalie. Hun ble gift med Christian Albrecht av Slesvig-Holsten-Gottorp.

## Liv og virke
### Bakgrunn
Hennes far ble konge av Danmark og Norge den 23. november 1649, ca. fem måneder før Frederikke Amalie ble født. Under krigen med svenskene fra 1658–60 oppholdt hun seg i København sammen med søsknene.

### Ekteskap
Uten pomp og prakt ble hun den 24. oktober 1667 gift på Glückstadt slott med hertug Christian Albrecht – som del av fredstraktaten (Glückstadtforliket)  mellom Danmark-Norge og Slesvig-Holsten-Gottorp. Ekteskapet ble ikke overraskende ulykkelig, hvor Frederikke Amalie ofte følte seg klemt mellom ektemannens politikk og broren Christian V. Hun ble behandlet dårlig, skjønt Christian Albrecht viste henne den ære å navngi paviljongen *Amalienburg* i Gottorps slottspark etter henne. 

Den danske kongefamilien på sin side overøste henne både med privilegier og kjærlighet. Paret besøkte to ganger sammen Frederikke Amalies søster Ulrika Eleonora i Sverige.   

Hertuginnen ble enke i 1694, og døde i sitt enkesete på Kiel slott i 1704. Etterfølgende oppsto det straks uenighet mellom de to slektene om hvilken form den obligatoriske klokkeringingen skulle ha. Hun ble begravet i Slesvig domkirke. 

### Barn
 
Med hertugen fikk hun fire barn:

# Sophie Amalie, født 19. januar 1670, død 27. februar 1710, gift 7. juli 1695 med hertug August William av Brünswick-Lüneburg
# Frederik IV, født 18. oktober 1671, død 19. juli 1702, etterfulgte sin far som hertug 
#Christian August, født 11. januar 1673, død 24. april 1726, fyrstebiskop av Lübeck, prins av Eutin, etterfulgte sin bror som regent for den mindreårige Carl Frederik 
#Marie Elisabeth, født 21. mars 1678, død 17. juli 1755, abbedisse i Quedlinburg   

Frederikke ble tippoldemor til Katharina den store gjennom sønnen Christian August. Samtidig ble hun tippoldemor til Katharinas ektemann Peter III av Russland gjennom sønnen Frederik. I tillegg ble hun bestemor på fedrene side til Adolf Fredrik av Sverige.

## Referanser


## Se også
* *[[Hertug Christian Albrecht av Gottorp og hans gemalinne|Maleri av hertug Christian Albrecht av Gottorp og hans gemalinne]]*

## Eksterne lenker
* 
* Frederikke Amalie i Den store Danske
Ungkarsleiligheten

***Ungkarsleiligheten*** (originaltittel: *The Apartment*) er en amerikansk romantisk dramakomedie fra 1960 regissert, skrevet og produsert av Billy Wilder. Hovedrollene spilles av Jack Lemmon, Shirley MacLaine og Fred MacMurray. Filmen ble belønnet med fem Oscar, inkludert for Beste film, samt tre Golden Globe og tre BAFTA.

*Ungkarsleiligheten* er en oppfølger til *[[Noen har det hett]]*.

## Handling
C. C. Baxter (Jack Lemmon) er en kontormedarbeider for et stort firma i New York. Hans eneste mulighet for avansement er å la sjefen benytte ungkarsleillgheten hans som elskovsrede for utenomekteskapelige forbindelser. Men så oppstår det søt musikk mellom Baxter og sjefens elskerinne, og opplegget begynner å knirke i kantene.

## Om filmen
;Filmanmelderne
Filmen har fått så mye som 91% (Fresh Rating) på Rotten Tomatoes. Nettstedet har beskrevet den på følgende måte: «*It has perhaps aged poorly, but in The Apartment, director Billy Wilder's customary cynicism is leavened here by tender humor, romance, and genuine pathos*».

VGs anmelder gav den terningkast fem og gav særlig mye skryt til Jack Lemmon: «*Dette er Jack Lemmons film. Han har laget festlige skikkelser før, som for eksempel i «[[Noen har det hett]]». Men først her får han utfolde sitt sjarmesprudlende komikertalent for alvor».

Journalist [[Sven Egil Omdal]] beskrev den i 2010 på følgende måte: «*En i ettertid relativt ubetydelig romantisk komedie*». [[Cinemateket]] skrev: «*En morsom, sår og søt film som ikke har tapt noe av sjarmen med årene. Da American Film Institute skulle kåre tidenes beste filmer, havnet Ungkarsleiligheten  høyt på listene, for beste komedie, beste romantiske film og beste film. Filmen er en visuell nytelse skutt i nydelig svart/hvitt og har vært en tydelig inspirasjon for Woody Allens Manhattan''».

;Publikum
Filmen innbrakte rundt $25 millioner på verdensbasis.

## Rollebesetning
* Jack Lemmon – C.C. "Bud" Baxter
* Shirley MacLaine – Fran Kubelik
* Fred MacMurray – Jeff D. Sheldrake
* Ray Walston – Joe Dobisch
* Jack Kruschen – Dr. Dreyfuss
* David Lewis – Al Kirkeby
* Hope Holiday – Mrs. Margie MacDougall
* Joan Shawlee – Sylvia
* Naomi Stevens – Mrs. Mildred Dreyfuss
* Johnny Seven – Karl Matuschka
* Joyce Jameson – the blonde in the bar
* Willard Waterman – Mr. Vanderhoff
* David White – Mr. Eichelberger
* Edie Adams – Miss Olsen

## Priser
Filmen ble belønnet med fem Oscar (beste film, beste regi, beste klipp, beste manus og beste dekoratør) tre Golden Globe (beste filmkomedie, beste mannlige filmskuespiller og beste kvinnelige filmskuespillerinne) og tre BAFTA (beste film, beste utenlandske mannlige og kvinnelige skuespiller). Den ble også belønnet med priser fra Writers Guild of America og Directors Guild of America. Andre priser inkluderer Cinema Writers Circle Awards (beste utenlandske film), tre Laurel Award, tre fra New York Film Critics Circle Awards og en i Filmfestivalen i Venezia (Shirley MacLaine).

## Referanser


## Eksterne lenker
*
Joseph P. Kennedy

**Joseph Patrick «Joe» Kennedy** (født 6. september 1888 i Boston, død 18. november 1969 i Hyannis Port i Massachusetts) var en amerikansk forretningsmann, politiker (D) og diplomat. Fra mars 1938 til oktober 1940 var han USAs ambassadør i Storbritannia.

Han var far til president John F. Kennedy, senator og justisminister Robert F. Kennedy, senator Edward M. Kennedy, offiseren Joseph P. Kennedy jr., handikappidrettsforkjemperen Eunice Kennedy Shriver og ambassadør Jean Ann Kennedy Smith.

## Se også
* Den amerikanske Kennedy-slekten

## Referanser


## Eksterne lenker
* 
* 
* 
*  Biography: Joe Kennedy, American Experience, PBS
Pentaho

**The Pentaho BI Project** er en open source-applikasjonsprogramvare for Virksomhetsetterretning som kan brukes til rapportering, analyse, dashboard, datautvinning, arbeidsflyter og ETL. Firmaet ble grunnlagt i 2004, og har hovedkvarter i Orlando (Florida).

## Forretningsmodell
Pentaho benytter seg av en abonnementsmodell: dets kommersielle open source-forretningsmodell fjerner programvarelisenser, men baserer seg på abonnementsinntekter for å gi support, service og produktutvidelser. 

## Komponenter
### Pentaho Analysis Services
Pentaho Analysis Services med kodenavnet Mondrian OLAP server, er en open source-OLAP (online analytical processing) server, skrevet i Java.
Den støtter MDX (multidimensional expressions)-spørrespråket, samt XML for Analysis og olap4j-grensesnittspesifikasjonene.

Den leser fra SQL og andre datakilder og aggregerer data i maskinens hukommelse.

### Pentaho Reporting
Pentaho Reporting består av en kjernerapporteringsmotor som har evne til å generere rapporter basert på en XML-definisjonsfil. Mange verktøy har blitt utviklet rundt denne rapporteringsmotoren, inkludert GUI-designere og ad-hoc-wizarder som guider brukeren gjennom en skritt-for-skritt-prosess for å lage en rapport, ved kun å bruke grafiske verktøy uten å måtte skrive kode.

Et eksempel kan være *Sun Report Builder* for OpenOffice.org Base / StarOffice Base.

### Pentaho Data Mining
Pentaho Data Mining med kodenavnet Weka, er et sett med verktøy for maskinlæring og data mining. Dets brede dekning av klassifisering, regresjon, assosierte regler og klusteralgoritmer kan brukes for å hjelpe en analytiker å forstå forretningen bedre og forbedre ytelsen gjennom forutsigende analyse.

### Pentaho Data Integration
Pentaho Data Integration med kodenavnet Kettle, består av en kjernedataintegrasjonsmotor, og en GUI-applikasjon som tillater brukeren å definere dataintegrasjonjobber og transformasjoner. Verktøyet støtter utrulling på enkelt-pc-er, samt i skyen eller i klustere.

### DashBoard
* Pentaho DashBoard

## Oppnåelser
* Red Herring 100 Award

## Referanser


## Eksterne lenker
* 
* Pentaho Solutions: Business Intelligence and Data Warehousing with Pentaho
* BI, Data warehousing, ETL examples using Pentaho
* Data Warehousing
* Pentaho Reporting 3.5 for Java Developers
* Ogrs 2009
* Data Warehouse
* Startup Of The Week: Pentaho Offers Opens Source BI Alternative
Alfrid og Alfilde

«**Alfrid og Alfilde**» er et skillingstrykk Alf Prøysen samlet inn til sin visespalte i bladet «Magasinet for Alle», årgang 1954-1955. Visa er også gjengitt i samlingen «De gamle visene med Alf Prøysen», utgitt på Forlaget for alle i 1972. Visa er av ukjent opprinnelse, og på enkelte trykk kalles den «Alfred og Alvilde», og den er skrevet på et blandingsspråk av norsk og svensk.

## Teksten

**1.**I året attenhundrede ja det var nittitre,
i kronans tjenst i Stockholm jag drog som ni får se.
Jag bød farvel til hemmet og sagde til min venn:
Kanskje du har alt en annen när vi sees igjen.

**2.**Men flickan gret och sagde: Nei det får aldrig skje
hur långt du enn må resa, min allra kjæreste.
Det ordet kom fra hjertet, fra hennes unge brøst
nei bli hos meg min kjære, jag trenger jo din trøst.

**3.**Jag reste dog, så kom jag til Sveriges hovedstad,
jag glømde snart Alfilde och levde frisk och glad.
Tre månader førgingo, då skrev jag henne till
i brevet sto de ordene jag her omtala vil.

**4.**Idag Alfilde skriver jag for siste gang til dig,
du søka må en annen och evigt glømma meg.
Ty jag en venn har valt mig, ty ventan blev før lång
derfor farvel Alfilde, farvel for siste gong.

**5.**Alfilde fikk snart brevet, hun gråt og skrev alt så:
Min venn er det din mening, hur skal det med mig gå.
O kom nu snart tilbaka og skänk mitt hjärta ro
och hermed vil jeg ende mitt brev i håp og tro.

**6.**Jag leste sedan brevet for alla på kasern,
korporaler og gardister som er landets vern.
Jag spe og spott blott hørde, sjølv var jag full av hån
jag gjorde spe åt brevet om Alfilde och dess son.

**7.**Så hende sig en morgon förren reveljen ljød
det kom et brev från hemmet:Alfilde din er død.
Och du har største skulden at hon gikk ut av livets hän
jag ryssligt har du syndet mot Gud og mot din venn.

**8.**Det sägs når hun fikk lese ditt brev så fyllt av hån
då tok hun upp av voggan sin lilla kjære son.
Smög skogsvegen ned til insjøen och der forsvann hon platt
i går den tolvte juli en vacker sommernatt.

**9.**Jag reste hem der fann jag et brev ved treets fot
jag leste dette brevet så fort jag torde mot.
Den aller siste raden hon skrivit dessa ord:
Før din skulld Alfrid dør jag, som har mig glømt på jord.

**10.**Nu hvilar hun i graven med barnet på sin arm
det slumrar ljust i døden alt ved sin moders barm.
Men jag går gjennom världen min kummerfylda gång
och hermed vil jag sluta min sørgelige sång.